Kurtovic klar for Viborg
Det får VG Nett bekreftet tirsdag formiddag. I Viborg blir hun blant annet lagvenninne med landslagskollega Marit Malm Frafjord.Men hovedpersonen selv holdt kortene tett til brystet. Denne uken ble det kjent at kantspilleren Cristina Varzaru forlater Viborg etter sju år. Det ble sett på som et nytt signal om at Kurtovic var på vei inn. Den norske landslagsspilleren kan fungere som både kant- og bakspiller. -Takk for alle gratulasjoner. Jeg gleder meg veldig til nye utfordringer. Men det endrer ikke mitt fokus. Alt for Larvik ut sesongen, skriver Amanda Kurtovic på sin twitterprofil. Viborgs hovedtrener, Martin Albertsen gleder seg til å få Kurtovic inn i sin tropp. Og sier til Viborgs hjemmeside at han har fulgt henne personlig de siste årene. - Hun er en svært spennende spiller. Amanda har allerede vist at hun både i Champions League og i landslagssammenheng er en spiller på høyeste nivå, sier han. - Hun kan uten tvil gå rett i troppen vår og styrke den.Amanda Kurtovic startet 2011-12 sesongen med spill for Byåsen, men returnerte til Larvik ved nyttår. Stortalentet som fikk sitt store gjennombrudd under håndball-VM i Brasil før jul, ønsket imidlertid ikke å forlenge med den regjerende Champions League-vinneren.VG Nett 11.01.12:- Sto ikke på det økonomiske - Det er det sportslige som ble prioritert, jeg vil spille begge veier. Selv om det er et lagspill, må man tenke på seg selv. Og det sto ikke på det økonomiske, det ser jeg bare på som en gode, sa hun.
Amanda Kurtovic (20) spiller håndball i den danske toppklubben Viborg neste sesong.